ПРЕДЛОГ

На основу члана 56. став 4. Закона о спречавању корупције ("Сл. гласник РС", бр. 35/2019, 88/2019, 11/2021 - аутентично тумачење, 94/2021 и 14/2022) и члана 40. став 1. тачка 72. Статута општине Нови Бечеј („Службени лист општине Нови Бечеј”, број 6/2019) Скупштина општине Нови Бечеј на \_\_\_. седници, одржаној дана \_\_\_\_\_.2022. године, донела је:

**ЗАКЉУЧАК**

**о давању позитивног мишљења на вршење других јавних функција**

**I**

Скупштина општине Нови Бечеј даје позитивно мишљење да Далибор Вучетић из Новог Бечеја истовремено са функцијом директора ЈП „Урбанизам и путеви“ Нови Бечеј обавља и друге јавне функције и то: функцију председника Надзорног одбора ЈП „Комуналац“ Нови Бечеј и функцију заменика председника Изборне комисије општине Нови Бечеј.

**II**

Мишљење ће се доставити Агенцији за спречавање корупције на давање сагласности за истовремено вршење функција.

**Образложење**

Правни основ за доношење Закључка садржан је у члану 56. став 4. Закона о спречавању корупције ("Сл. гласник РС", бр. 35/2019, 88/2019, 11/2021 - аутентично тумачење, 94/2021 и 14/2022) којим је прописано да јавни функционер који је изабран, постављен или именован на другу јавну функцију и који намерава да више јавних функција врши истовремено дужан је да у року од осам дана од дана избора, постављења или именовања затражи сагласност Агенције и да уз захтев, јавни функционер доставља и прибављено позитивно мишљење органа који га је изабрао, поставио или именовао на јавну функцију. Чланом 40. став 1. тачка 72. Статута општине Нови Бечеј (''Службени лист општине Нови Бечеј'', број 6/2019) прописано да Скупштина општине обавља и друге послове утврђене законом и овим Статутом.

Далибор Вучетић, дипл. правник из Новог Бечеја именован је Решењем Скупштине општине Нови Бечеј на функцију директора ЈП „Урбанизам и путеви“ Нови Бечеј, број: II 02-020-4/2022 од 10.02.2022. године.

Одбор за избор и именовања размотрио је предлог одборничке групе „АЛЕКСАНДАР ВУЧИЋ – ЗА НАШУ ДЕЦУ“ за именовање Далибора Вучетића, дипл. правник из Новог Бечеја на место заменика председника Изборне комисије општине Нови Бечеј и испред јединице локалне самоуправе за именовање председника Надзорног одбора ЈП „Комуналац“ Нови Бечеј предлаже Далибора Вучетића, те сходно свему горе наведеном, утврдио је Предлог Закључка о давању позитивног мишљења на вршење других јавних функција и исти упутио Скупштини општине Нови Бечеј на разматрање и доношење.

Сходно наведеном Скупштина општине Нови Бечеј је одлучила као у диспозитиву овог закључка.

СКУПШТИНА ОПШТИНЕ НОВИ БЕЧЕЈ

Број: II 02-020-\_\_\_/2022 Председник

Дана: \_\_\_\_.2022. године Скупштине општине

Н о в и Б е ч е ј Милован Баштованов