ПРЕДЛОГ

На основу члана 46. Закона о планирању и изградњи („Сл. гласник РС“, бр.72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018 и 31/2019),члана 9 става 1. Закона о стратешкојпроцениутицајанаживотнусредину („Сл.гласник РС“ бр. 135/04) и члана 40. став 1. тачка 5. Статута Општине Нови Бечеј (″Службени лист општине Нови Бечеј″, број 6/2019), по прибављеном мишљењу Комисије за планове, на седници одржаној дана 16.12.2022.год., Скупштина општине Нови Бечеј на \_\_ седници одржаној дана \_\_\_\_\_.2022. године, донела је

**О Д Л У К А**

**О ПРИСТУПАЊУ ИЗРАДИ ИЗМЕНА И ДОПУНА ПЛАНА ГЕНЕРАЛНЕ РЕГУЛАЦИЈЕ НАСЕЉА НОВИ БЕЧЕЈ**

**(Локалитети за заштитни зелени коридор и проширење геронтолошког центра)**

**Члан 1.**

Приступа се изради Измена и допуна Плана генералне регулације насеља Нови Бечеј у скраћеном поступку.

**1) ОКВИРНЕ ГРАНИЦЕ ОБУХВАТА ПЛАНСКОГ ДОКУМЕНТА СА ОПИСОМ**

**Члан 2.**

Изменама и допунама Плана генералне регулације насеља Нови Бечеј обухваћено је 2 локације.

**Локација 1**

Локација обухвата к.п. бр. 6444/7, 6444/8, 6444/9, 6444/10, 6444/11, 6443/11

Површина локације износи 0,27 ha (2754 m²).

**Локација 2**

Локација обухвата к.п. бр. 5063.

Површина локације износи 0,07 ha (737 m²).

**Укупна површина подручја обухваћеног Изменама и допунама Плана генералне регулације насеља Нови Бечеј износи око 0,34 ha.**

**2) УСЛОВИ И СМЕРНИЦЕ ПЛАНСКИХ ДОКУМЕНАТА ВИШЕГ РЕДА И ШИРЕГ ПОДРУЧЈА И РАЗВОЈНИХ СТРАТЕГИЈА**

**Услови и смернице из Просторног плана општине Нови Бечеј** („Сл. лист општине Нови Бечеј”, бр. 06/2012)

**Смернице за спровођење просторног плана**

Спровођење Плана за подручје насеља Нови Бечеј врши се разрадом на нивоу плана генералне регулације, и то:

* Израдом **Плана генералне регулације насеља Нови Бечеј**.

У границама овог плана не примењују се принципи и правила уређења простора и грађења из Просторног плана.

**Услови и смернице из Просторног плана подручја посебне намене мултифункционалног еколошког коридора Тисе** („Сл. лист АПВ”, бр. 14/2015)

**IV Правила употребе земљишта, уређења и грађења**

**Правила уређења у посебној намени**

У оквиру целине еколошког коридора са заштитним зонама дефинишу се следеће подцелине:

Еколошки коридор Тисе

* Заштитне зоне еколошког коридора до 50 m, 200 m и 500 m.

Проценом стања, просторне и функционалне повезаности, као и степена угрожености утврђених, издвојених и потенцијалних елемената еколошке мреже на предметном простору, овим Просторним планом се дају услови, мере и правила којима ће се остварити одређени ниво заштите на пољопривредном, шумском, водном и грађевинском земљишту.

Према смерницама ППППН МЕК Тисе (Подршке имплементацији и спровођење просторног плана) спровођење Просторног плана, у делу који се непосредно односи на простор у оквиру граница обухвата Измена и допуна Плана генералне регулације насеља Нови Бечеј (локације 1 – 5), врши се кроз примену мера заштите у заштитној зони еколошког коридора.

**Грађевинско земљиште у заштитној зони еколошког коридора Тисе**

За грађевинско земљиште у заштитној зони еколошког коридора примењиваће се важећи планови, уз поштовање услова и мера заштите из овог Просторног плана.

На основу најучесталијих типова негативних утицаја на еколошки коридор (загађење, бука, осветљење и утицаји живих бића) на грађевинском земљишту је утврђена заштитна зона која обухвата појас ширине 200 m од границе коридора. Циљ ових мера је смањење ефеката оних активности чији се негативни утицаји непосредно испољавају на простор еколошког коридора. Планом су дате мере заштите се односе на заштитни појас од 50 m и 200 m.

У заштитној зони еколошког коридора Тисе у појасу од 200 m су делови насеља, зоне кућа за одмор, радне зоне и комплекси, инфраструктурни и комунални комплекси, спортско-рекреативно- туристички комплекси.

У заштитној зони еколошког коридора Тисе су и делови грађевинског подручја насеља Нови Бечеј, у којима се налазе површине обухваћене изменама и допунама Плана генералне регулације насеља Нови Бечеј, и то локације 1 - 5.

**3) ПРИНЦИПИ ПЛАНИРАЊА, КОРИШЋЕЊА, УРЕЂЕЊА И ЗАШТИТЕ ПРОСТОРА ИЗ ВАЖЕЋЕ ПЛАНСКЕ ДОКУМЕНТАЦИЈЕ**

* Сагледавање досадашњих тенденција и проблема у просторном развоју насеља, дефинисање будућих просторно-развојних потреба насеља и примена и даља разрада релевантних одредби ПП Републике Србије, РПП АП Војводине и ППО Нови Бечеј.
* Поштовање стечених урбанистичких обавеза и минимума интервенција у постојећем насељском ткиву.
* Формирање полифункционалног, активног и флексибилног просторног система отвореног за даљи развој.
* У што краћем временском периоду обезбеђење санација најакутнијих проблема у просторној организацији насеља и у функционисању виталних насељских система, нарочито у области инфраструктуре.
* Очување и одрживо уређење и коришћење културног и историјског наслеђа.
* Очување и заштита заштићених природних целина као и заштита и одржива употреба елемената природе у целини.
* Побољшање демографског стања.
* Повећање конкурентности и ефикасности.
* Просторно-функционална интегрисаност и трансгранично повезивање са окружењем.
* Унапређење саобраћајне приступачности и инфраструктурне опремљености;
* Принцип супсидијарности и јавно-приватног партнерства.
* Перманентна едукација грађана и администрације и учешће јавности у одлучивању.
* Доступност информацијама и знању.
* Систематски развој и ажурирање информационих система о простору и њихова доступност јавности.
* Заштита јавног интереса, јавних добара и добара у општој употреби.

**4) ВИЗИЈА И ЦЉЕВИ ПЛАНИРАЊА, КОРИШЋЕЊА, УРЕЂЕЊА И ЗАШТИТА ПЛАНСКОГ ПОДРУЧЈА**

**Визија и циљ израде измена и допуна Плана генералне регулације насеља Нови Бечеј јесте да простор насеља Нови Бечеј буде одрживо уређен и рационално коришћен, формиран као полифункционални, активни и флексибилни просторни систем отворен за даљи развој, инфраструктурно опремљен и саобраћајно приступачан, очуваног и заштићеног природног и културног наслеђа, квалитетне животне средине, и функционално интегрисан у окружење.**

**5) КОНЦЕПТУАЛНИ ОКВИР ПЛАНИРАЊА, СА ПРЕДЛОГОМ ОСНОВНИХ НАМЕНА ПРОСТОРА И КОРИШЋЕЊА ЗЕМЉИШТА**

**Oсновни концептуални оквир будућег просторног развоја подручја обухваћеног предметним Изменама и допунама плана генералне регулације насеља Нови Бечеј, у контексту развоја насеља Нови Бечеј, се поставља тако да се обезбеде услови за:**

* **несметани развој постојећих и планираних насељских функција у складу са потребама и савременим стандардима,**
* **могућност етапне реализације појединих просторних решења,**
* **формирање флексибилног и отвореног просторног система, способног да у будућности прихвати и нове функције и садржаје који се у овом тренутку не могу са извесношћу предвидети.**

**Планиране измене у погледу намене простора и коришћења земљишта су следеће:**

**1. у оквиру локације 1** (зона једнопородичног становања) планира се промена намене неизграђених катастарских парцела намењених становању у парцеле јавне намене – заштитни зелени коридор;

**2. локација 2** (грађевинска парцела у оквиру једнопородичног становања) – преиспитивање правила уређења и грађења, у циљу проширења постојећег комплекса геронтолошког центра изграђеног на суседној катастарској парцели;

**Члан 3.**

Средства за израду Измена и допуна Плана генералне регулације насеља Нови Бечеј обезбедиће се из буџета општине Нови Бечеј и од других нивоа власти. Носилац израде Измена и допуна Плана генералне регулације је Општина Нови Бечеј.

Рок за израду Измена и допуна Плана генералне регулације Насеља Нови Бечеј је до 90 дана од дана ступања на снагу ове Одлуке.

**Члан 4.**

Јавни увид Измена и допуна Плана генералне регулације вршиће се путем излагања текстуалног и графичког дела плана у аналогном облику у згради Општине Нови Бечеј, у Улици Жарка Зрењанина бр.8.у Новом Бечеју, и на веб страници општине Нови Бечеј.

**Члан 5.**

Истовремено са Oдлуком о изради Измена и допуна Плана доноси се и Одлука о неприступању изради стратешке процене утицаја Измене и допуне Плана на животну средину.

**Члан 6.**

Измене и допуне Плана генералне регулације насеља Нови Бечеј израдиће се у 2 примерка у аналогном и 4 примерка у дигиталном облику.

**Члан 7.**

Саставни део ове одлуке је графички прилог: **„Извод из Плана генералне регулације насеља Нови Бечеј са приказом обухвата измена и допуна плана”.**

**Члан 8.**

Ова Одлука ступа на снагу осмог дана од дана објављивања у „Службеном листу општина општине Нови Бечеј”.

СКУПШТИНА ОПШТИНЕ НОВИ БЕЧЕЈ

Број: II 02-350-\_\_/2022 Председник

Датум: \_\_.12.2022. године Скупштине општине

Н о в и Б е ч е ј Милован Баштованов